15 บาท น้อยไปฟรีก็ได้ถ้ารัฐหนุนเงิน
อัศวินสวนค่าโดยสารรถไฟฟ้า-ย้อนลดค่าทางด่วนให้ได้ก่อน,ที่ศาลาว่าการ กทม. เมื่อวันที่ 22 ก.ค. พล.ต.อ.อัศวิน ขวัญเมือง ผู้ว่าฯ กทม. กล่าวถึงความเป็นไปได้ในการปรับลดค่าโดยสารรถไฟฟ้าในส่วนที่ กทม.ดูแลรับผิดชอบเหลือ 15 บาทตลอดสายว่า ต้องรอดูกระทรวงคมนาคมก่อน ซึ่งการกำหนดค่าโดยสารรถไฟฟ้า 15 บาทตลอดสาย มีความเป็นไปได้ถ้ารัฐบาลช่วยสนับสนุนงบประมาณ ฟรียังได้เลยถ้ารัฐบาลช่วยสนับสนุน แต่ค่าทางด่วนเก็บให้ถูกกว่านี้ให้ได้ก่อน,พล.ต.อ.อัศวินได้กล่าวถึงการอนุญาตให้สุนัขนำทางพาเจ้าของซึ่งเป็นผู้พิการทางสายตาเข้าถึงพื้นที่ส่วนราชการของ กทม. ว่า ที่ประชุมได้หารือถึงกรณีที่ผู้พิการทางสายตาซึ่งจบการศึกษาจากสหรัฐอเมริกา และได้เดินทางกลับ ประเทศไทยพร้อมนำสุนัขนำทางของเขากลับมาด้วย เพื่อช่วยในการดำเนินชีวิตประจำวันในประเทศไทย โดยสุนัขได้รับการฝึกฝนเป็นอย่างดีจากสหรัฐอเมริกาสำหรับการนำทาง โดยเฉพาะ และเมื่อเร็วๆนี้บีทีเอสได้อำนวยความสะดวก อนุญาตให้สุนัขนำทางนี้นำเจ้าของขึ้นรถไฟฟ้าได้ ขณะที่ กฎหมายได้กำหนดเรื่องความเสมอภาค ความเท่าเทียมกันในสังคม ตนจึงมอบหมายให้ฝ่ายกฎหมาย และส่วนที่เกี่ยวข้องศึกษาขอบเขตการอนุญาตให้สุนัขนำทางนำเจ้าของ ซึ่งเป็นผู้พิการทางสายตาเข้าถึงพื้นที่ส่วนราชการของ กทม. โดยให้รายงานผลการศึกษาภายในวันที่ 5 ส.ค.นี้ อย่างไรก็ตาม เราต้องหาทางช่วย และให้สิทธิเขาเต็มที่ สุนัขนำทางเปรียบเสมือนไม้นำทางของเขา เบื้องต้นได้อนุญาตให้นำสุนัขนำทางเข้าพื้นที่สวนสาธารณะของ กทม.ได้ ส่วนสถานที่ราชการอื่นๆ เช่น สำนักงานเขต โรงพยาบาล ต้องมีการจัดพื้นที่สำหรับให้สุนัขพักคอย ระหว่างรอพบแพทย์ โดยพยาบาลจะเป็นผู้พาไปพบแพทย์เอง.
พล.ต.อ.อัศวิน ขวัญเมือง ผู้ว่าฯ กทม. กล่าวถึงความเป็นไปได้ในการปรับลดค่าโดยสารรถไฟฟ้าในส่วนที่ กทม.ดูแลรับผิดชอบเหลือ 15 บาทตลอดสายว่า ต้องรอดูกระทรวงคมนาคมก่อน
อัศวิน ขวัญเมือง,ลดค่าทางด่วน,ค่ารถไฟฟ้า,งบประมาณ,ผู้พิการสายตา,สหรัฐอเมริกา,สุนัขนำทาง,ข่าวทั่วไป